Diari Oficial de la Generalitat Valenciana


Sumari del DOGV 5956, del 17-02-2009 (2009/1524)

RESOLUCIÓ d'11 de febrer 2009, de la Conselleria de Benestar Social, per la qual es dóna publicitat als crèdits que financen les ajudes convocades per l'Ordre de 3 de maig de 2007, de la Conselleria de Benestar Social, per la qual es regula l'ajuda econòmica a favor de les víctimes de violència de gènere, establida en l'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5956

Data del DOGV
:   17-02-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/1524


Data del document
:   11-02-2009

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda social
    * dona
    * violència
    * discapacitat
    * suport econòmic
    * ajuda pública

RESOLUCIÓ d'11 de febrer 2009, de la Conselleria de Benestar Social, per la qual es dóna publicitat als crèdits que financen les ajudes convocades per l'Ordre de 3 de maig de 2007, de la Conselleria de Benestar Social, per la qual es regula l'ajuda econòmica a favor de les víctimes de violència de gènere, establida en l'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere. [2009/1524]  
L'Ordre de 3 de maig de 2007, publicada en el DOCV núm. 5507, de data 8 de maig de 2007, per la qual s'establix el procediment de concessió i pagament de l'ajuda econòmica prevista en l'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere, dirigida a les víctimes de violència de gènere per a les quals quede acreditada insuficiència de recursos i unes especials dificultats per a obtindre una ocupació, i regulades en el Reial Decret 1.452/2005, de 2 de desembre, amb el qual es regula l'ajuda econòmica establida en l'esmentat article 27, establix en la disposició addicional primera que anualment, mitjançant una resolució de la Conselleria de Benestar Social, es donarà publicitat als crèdits que finançaran les dites ajudes.  
Aprovada i publicada la Llei 17/2008, de 29 de desembre, de Pressupostos de la Generalitat per a l'exercici de 2009 (DOCV núm. 5.924, de data 31 de desembre de 2008), en aplicació del que establix la disposició addicional primera de l'esmentada Ordre, i de conformitat amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, escau donar publicitat als crèdits i a les línies de subvenció destinades al finançament de les ajudes regulades per l'Ordre de 3 de maig de 2007.  
En virtut d'això i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 161/2008, de 17 d'octubre, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Donar publicitat dels crèdits pressupostaris i de la línia de subvenció destinada a finançar les ajudes regulades en l'Ordre de 3 de maig de 2007, de la Conselleria de Benestar Social, per la qual es regula l'ajuda econòmica a favor de les víctimes de violència de gènere, establida en l'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere, que es relaciona a continuació, a càrrec del programa pressupostari 323.10. Promoció de la Dona.  
1.Denominació: Ajudes per a dones víctimes de violència de gènere.  
Línia de subvenció: T6383  
Consignació pressupostària: 338.510 €  
Procedència i quantia dels fons: Fons del Ministeri d'Igualtat, 338.510 €  
Segon  
D'acord amb la normativa vigent per a l'exercici de 2008, el règim de pagaments de les ajudes regulades en esta ordre s'efectuarà amb la justificació prèvia de la situació subvencionada d'acord amb el que establix l'article 47.11e) del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.  
València, 11 de febrer de 2009.- El conseller de Benestar Social i vicepresident tercer del Consell: Juan Gabriel Cotino Ferrer.